
Tisztelt Társulási Tanács!


A 2019. évi általános önkormányzati választásokat követően, a Révfülöp és Térsége Óvodai Intézményfenntartó Társulásban résztvevő önkormányzatok polgármesterei tekintetében személyi változás történt.
A Tárulási megállapodást módosítani szükséges a változások miatt, ezért a Társulási megállapodás 6.4. pontja alapján: 
„6.4. A Tanács véleményezi:
          - a társulás által fenntartott intézmény Szervezeti és Működési Szabályzatát, nevelési   programját, házirendjét és ezek módosítását,
         -  véleményezi a társulási megállapodás módosításait,” 

A Magyarország helyi önkormányzatairól szóló 2011. évi CLXXXIX. törvény 88.§ (2) bekezdése szerint: „A társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.”

Tekintettel a jogszabályban és megállapodásban foglaltakra, előkészítésre került a Társulási megállapodás módosítása. 

A Társulási megállapodás a következő módosításokat tartalmazza:

1.)A megállapodás 2. pontjában a polgármesterek mint képviselők neve szerepel. Módosítani szükséges az általános választást követően a képviseletre jogosult nevét.

2.)A megállapodás 3. pontjában szerepelnek a települések lakosság számai, amely módosítása szükséges a 2019. január 1-i állapot alapján.

3.) A megállapodás 5.3. pontjában kiegészítésre kerül a szöveg, miszerint elnököt és alelnököt választ, mely az SZMSZ-el harmonizál.

A Társulási megállapodással összhangban a Társulás Szervezeti és Működési Szabályzatának felülvizsgálata is megtörtént, ezért szükséges a felülvizsgálat szerint annak módosítása és a Társulási Tanács által történő elfogadása.

A Szervezeti és Működési Szabályzat a következő módosításokat tartalmazza:
1.) Az SZMSZ 1.5 pontjában átvezetni szükséges az önkormányzati választásokat követően történt változás miatt a képviseletre jogosult személyek nevét.

Kérem a Tisztelt Társulási Tanácsot, hogy az előterjesztést megvitatni és elfogadni szíveskedjenek.

Határozati Javaslat:

Révfülöp és Térsége Óvodai Intézményfenntartó Társulás Társulási Tanácsa a Társulási Megállapodását felülvizsgálta.
A Társulási Tanács az előterjesztésben foglaltakkal egyetért és a Társulási megállapodás módosítását és egységes szerkezetét az előterjesztés szerinti tartalommal elfogadásra javasolja a Társult képviselő-testületeknek. 
A Társulási Tanács felkéri a jegyzőt, hogy a Társulási Tanács véleményét a Társult települések Képviselő-testületei részére küldje meg. 
 
Felelős: jegyző  
Határidő: azonnal



Határozati Javaslat:

Révfülöp és Térsége Óvodai Intézményfenntartó Társulás Társulási Tanácsa a Szervezeti és Működési Szabályzatát felülvizsgálta.
A Társulási Tanács az előterjesztésben foglaltakkal egyetért és a Szervezeti és Működési Szabályzat módosítását és annak egységes szerkezetét az előterjesztés szerinti tartalommal elfogadja.
A Társulási Tanács felkéri a Társulás Elnökét, hogy a Szervezeti és Működési Szabályzatot a tagok részére küldje meg.

Felelős: Társulás Elnöke
Határidő: 2019. november 30.


